Արվեստասեր այս կանանց համար առաջնայինն այն է, որ հնարավորություն ունեն առնչվել արվեստի հետ, զբաղվել իրենց համար արդեն սիրելի դարձած աշխատանքով: Այժմ նրանց ցանկությունն այն է, որ իրենց աշխատանքները վաճառքի հանելու հնարավորություն ունենան, իսկ վաճառքից ստացված եկամուտն օգտագործեն տեքստիլ արտադրանքներ թողարկելու ծավալներն ընդլայնելու և այդ ճյուղը Սպիտակում զարգացնելու մեջ: Կենտրոնի խնդիրն է Սպիտակում մեծացնել կանանց զբաղվածության մակարդակը և ավելի ընդլայնել նրանց ներգրավումն արվեստի և ձեռագործ իրեր պատրաստելու մեջ, իսկ տեխնիկական անհրաժեշտ միջոցներ ունենալու դեպքում թողարկել մրցունակ արտադրանք: